Olakunle Oluomo

Olakunle Taiwo Oluwabukunmi Oluomo  (an haife shi 11 Oktoba 1963)https://leadership.ng/ogun-assembly-speaker-kunle-oluomo-impeached/ ɗan siyasan Najeriya ne a halin yanzu yana aiki a matsayin ɗan majalisar dokokin jihar Ogun. Ya rike mukamin kakakin majalisar dokokin jihar Ogun ta 9 daga shekarar 2019 zuwa 2023 sannan kuma aka sake zabe shi a matsayin kakakin majalissar ta 10 a watan Yunin 2023 har zuwa watan Janairun 2024 inda aka tsige shi bisa zargin almubazzaranci da kudade.

Siyasa
An zabe shi ne a karo na 7 a majalisar dokokin jihar Ogun a shekarar 2011 a kan tikitin jam’iyyar Action Congress of Nigeria (CAN) don wakiltar mazabar jihar Ifo 1.https://punchng.com/breaking-ogun-speaker-oluomo-impeached/#google_vignette Ya yi aiki a matsayin shugaba, kwamitin majalisar kan harkokin kananan hukumomi da masarautu da mataimakin shugaban kwamitin majalisar kan shari’a, da’a da kuma koken jama’a. A shekarar 2015 ne aka sake zabe shi a majalisa ta 8 a kan tikitin jam’iyyar All Progressives Congress (APC) bayan hadewar ACN da wasu jam’iyyun adawa da suka kafa APC.  An zabe shi a majalisa ta 9 a shekarar 2019 kuma ya zama kakakin majalisar a tsawon zaman (2015-2023). Bayan sake zabensa a shekarar 2023, an sake zabe shi a matsayin kakakin majalisa ta 10 kuma ya yi aiki har zuwa watan Janairun 2024 lokacin da aka cire shi daga mukaminsa kan zargin almubazzaranci da kudade.

 Manazarta 

Category:Haifaffun 1963
Category:Rayayyun Mutane